Póstowe naměsto

Póstowe naměsto je naměsto w Budyskim nutřkownym měsće, juhowuchodnje stareho města. Na nim so zetkaja Hošic hasa ze zapada, Karla Marxowa ze sewjerozapada, Pchalekowa ze sewjerowuchoda a Dwórnišćowa z juha. Tež Mukowa wjedźe z wuchoda na naměsto. Póstowe naměsto leži na městnje něhdyšeje nawsy wjeski Hošicy.

Dominowace twarjenje na Póstowym naměsće je Serbski dom ze swojimi třomi swislemi, kotryž steji z 1950tych lět na jeho sewjernym boku. Do Druheje swětoweje wójny steješe tam Lessingowa šula. Na juhowuchodnym boku namakamy póstowy zarjad, runje tak z 1950tych lět, kotryž słuži dźensa jako běrowowy dom. Na južnym boku su mjez druhim Marxec kofejownja a Němska banka.

Nimale wšitke twarjenja kołowokoło Póstoweho naměsta steja jako kulturne pomniki pod pomnikoškitom; jeničke wuwzaće je bydlenski a běrowowy dom při južnym wujězdźe naměsta (čo. 4), kiž pochadźa z pózdnjeho NDRskeho časa.

 Wobrazy 

 Wotkaz 

Kategorija:Nutřkowne město (Budyšin)
Kategorija:Dróha w Budyšinje